Last saved by: grosjarova

Doložka
vybraných vplyvov

A.1. Názov materiálu: Návrh zákona č. …/2011 Z. z., ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a o zmene a doplnení niektorých zákonov 
        Termín začatia a ukončenia PPK: 3.2.2011-2.3.2011  

A.2. Vplyvy:
| Pozitívne | Žiadne | Negatívne
1. Vplyvy na rozpočet verejnej správy | x | | x
2. Vplyvy na podnikateľské prostredie – dochádza k zvýšeniu regulačného zaťaženia? | x | | x
3. Sociálne vplyvy | x | | x
– vplyvy na hospodárenie obyvateľstva, | | |
– sociálnu exklúziu, | | |
– rovnosť príležitostí a rodovú rovnosť a vplyvy na zamestnanosť | | |
4. Vplyvy na životné prostredie | | x |
5. Vplyvy na informatizáciu spoločnosti | x | |

A.3. Poznámky
1.         Vplyvy na rozpočet verejnej správy
 
Návrh zákona nezakladá zvýšené nároky na rozpočty samosprávnych krajov a rozpočty obcí. 
 
Návrh zákona zaťaží rozpočet Ministerstva zdravotníctva Slovenskej republiky, nakoľko v rámci praktickej realizácie rozhodovacieho procesu (správneho konania) podľa kritérií určených týmto návrhom sa predpokladá vytvorenie nového informačného systému umožňujúceho zber, spracovanie a zverejňovanie prijatých žiadostí a podnetov a následné zverejňovanie rozhodnutí vydaných ministerstvom. Vstupné náklady na vytvorenie informačného systému spĺňajúceho požadované funkčné a bezpečnostné vlastnosti možno predpokladať vo výške 60 000 eur. V ďalších rokoch je možné predpokladať náklady spojené so štandardnou údržbou informačného systému a zakupovaním elektronických podpisov určených pre podpisovanie elektronických rozhodnutí vydávaných ministerstvom. 
 
Návrh zákona mení aktuálne stanovené výšky správnych poplatkov súvisiacich so žiadosťami o zaradenie lieku, zdravotníckej pomôcky alebo dietetickej potraviny do kategorizačných zoznamov a súčasne zavádza nové správne poplatky pre vybrané typy žiadostí vo veciach kategorizácie a cenotvorby. Vzhľadom na zvýšenie aktuálne platných sadzieb správnych poplatkov a súčasné zavedenie nových správnych poplatkov možno, s prihliadnutím na odhadované počty prijatých a spracovaných žiadostí, predpokladať pozitívny efekt na štátny rozpočet minimálne vo výške 250 000 eur ročne (konzervatívny odhad). Z uvedeného je zrejmé, že napriek predpokladaným nákladom na zavedenie a následnú údržbu informačného systému, návrh zákona má v konečnom dôsledku pozitívny vplyv na rozpočet verejnej správy. 
 
Návrh zákona zavádza inštitút udeľovania pokuty pre držiteľa rozhodnutia o registrácii lieku v prípade, ak tento nezabezpečí reálnu dostupnosť kategorizovaného lieku na trhu. Výška pokuty je určená na 10 000 až 30 000 eur. Pokuty uložené ministerstvom sú príjmom štátneho rozpočtu. Možno však predpokladať, že už samotná hrozba uvedenej sankcie bude mať dostatočný preventívny účinok a k reálnemu neplneniu povinnosti držiteľa rozhodnutia o registrácii lieku nebude dochádzať. Z uvedených príčin neuvažujeme o pozitívnom vplyve príjmov z pokút na štátny rozpočet.
 
Návrh zákona má pozitívny vplyv na verejné zdroje, s ktorými hospodária zdravotné poisťovne, a to najmä vo vzťahu k zavedeniu prísnejšej regulácie cien  referencovaním cien liekov, zdravotníckych pomôcok a dietetických potravín na úroveň druhej najnižšej ceny spomedzi cien v EÚ a urýchleniu vstupu generických liekov na trh s podmienkou o 30 % nižšej ceny ako je cena najlacnejšieho lieku v referenčnej podskupine. Zavádza sa taktiež kategorizácia špeciálnych zdravotníckych materiálov, od ktorej sa očakáva zníženie výdavkov na mimoriadne finančne náročné zdravotnícke pomôcky. Uvedené prísnejšie regulačné mechanizmy a ich pozitívne vplyvy možno kvantifikovať na zhruba 100 miliónov eur ročne. Vplyv prísnejšej cenovej regulácie sa pravdepodobne najvýraznejšie prejaví v prvom roku po zavedení tohto opatrenia, v nasledujúcich rokoch možno predpokladať postupne klesajúci efekt.
 
Výdavky súvisiace s plnením úloh podľa tohto návrhu zákona budú zabezpečené v rámci schválených limitov rozpočtu verejnej správy na jednotlivé rozpočtové roky bez dodatočných požiadaviek na rozpočet.

2.         Vplyvy na podnikateľské prostredie
 
Zavedenie systému elektronickej komunikácie vo veciach kategorizácie a úradného určenia cien, ako aj zvýšenie transparentnosti a predvídateľnosti procesov bude mať pozitívny vplyv na podnikateľské prostredie. Rovnako pozitívny vplyv budú mať na podnikateľské prostredie ustanovenia návrhu zákona, ktoré prinášajú riešenie kategorizačných strát. 
Negatívny dopad na niektoré podnikateľské subjekty môže mať zvýšená nákladovosť, resp. zvýšená administratívna záťaž v súvislosti s požiadavkami na dokladovanie analýz nákladovej efektívnosti, ako aj zvýšenie nákladov na úhradu správnych poplatkov spojených s predmetnými procesmi. Súčasne sa však domnievame, že navrhovaný rozsah správnych poplatkov je primeraný a neohrozuje vstup nových subjektov na trh. Navrhované správne poplatky predstavujú len marginálnu položku v súvislosti s nákladmi na marketingové aktivity, registráciu lieku, atď.

3.         Sociálne vplyvy
 
Na základe návrhu zákona je možné očakávať pozitívny vplyv na hospodárenie domácností v dôsledku zavedenia prísnejšej regulácie cien liekov a rýchlejšieho vstupu generických liekov na trh, a teda v konečnom dôsledku zníženia spoluúčasti na liekoch.
 
Pozitívny vplyv na obyvateľstvo možno očakávať aj vplyvom zavedenia opatrení smerujúcich k zabezpečeniu reálnej dostupnosti kategorizovaných liekov vo verejných lekárňach.
 
Návrh zákona predpokladá vydanie všeobecne záväzného právneho predpisu, ktorým sa určí zoznam liečiv používaných pre podpornú a doplnkovú liečbu. Lieky s obsahom uvedených liečiv nebudú uhrádzané na základe verejného zdravotného poistenia pri poskytovaní v rámci ambulantnej alebo lekárenskej starostlivosti. Uvedené opatrenie môže mať mierne negatívny vplyv na hospodárenie domácností v dôsledku možného zvýšenia výdavkov na určité skupiny liekov. Na druhej strane, takto získaná úspora prostriedkov verejného zdravotného poistenia bude môcť byť alokovaná na úhradu liekov alebo iných medicínskych intervencií určených na terapiu závažných ochorení, čo bude mať v konečnom dôsledku pozitívny vplyv na hospodárenie domácností.

4.         Vplyv na životné prostredie
 
Návrh zákona nemá vplyvy na životné prostredie.

5.         Vplyvy na informatizáciu spoločnosti
 
Návrh zákona zvyšuje informatizáciu spoločnosti vytvorením systému elektronického podávania a spracovania žiadostí a podnetov vo veciach kategorizácie a úradného určenia cien liekov, zdravotníckych pomôcok a dietetických potravín. Zavedením príslušného informačného systému sa tiež zjednoduší prístup verejnosti k informáciám súvisiacim s popísanými procesmi.

A.4. Alternatívne riešenia
Vzhľadom na charakter zmien nebolo možné uvažovať s alternatívnymi riešeniami. 

A.5. Stanovisko gestorov
Ministerstvo financií SR nemá pripomienky k doložke vybraných vplyvov z hľadiska vplyvov na informatizáciu spoločnosti. 
 
Ministerstvo hospodárstva SR  žiada doplniť doložku vybraných vplyvov a analýzu vplyvov na podnikateľské prostredie aj o negatívne vplyvy.
 
Ministerstvo práce, sociálnych vecí a rodiny žiada odstrániť technickú chybu v časti A2.
 
Sekcia rozpočtovej politiky Ministerstva financií SR má pripomienky k vplyvu na rozpočet verejnej správy a financovaniu návrhu.

Vplyvy na rozpočet verejnej správy,
na zamestnanosť vo verejnej správe a financovanie návrhu
 
2.1. Zhrnutie vplyvov na rozpočet verejnej správy v návrhu
Tabuľka č. 1 
Vplyvy na rozpočet verejnej správy | Vplyv na rozpočet verejnej správy (v eurách)
| 2011 | 2012 | 2013 | 2014
Príjmy verejnej správy celkom | cca 1,12 mil. | cca 100 mil. | cca 50 mil. | cca 20 mil.
v tom: za každý subjekt verejnej správy zvlášť | 0 | 0 | 0 | 0
z toho: | | | |
- vplyv na ŠR | 120 000 | 250 000 | 250 000 | 250 000
- vplyv na územnú samosprávu | 0 | 0 | 0 | 0
- úspora nákladov verejného zdravotného poistenia | 1 mil. | 100 mil. | 50 mil. | 20 mil.
Výdavky verejnej správy celkom | cca 1,06 mil. | cca 100 mil. | cca 50 mil. | cca 20 mil.
v tom: za každý subjekt verejnej správy / program zvlášť | 0 | 0 | 0 | 0
z toho: | | | |
- vplyv na ŠR | 0 | 0 | 0 | 0
- vplyv na územnú samosprávu | 0 | 0 | 0 | 0
- vytvorenie, servis a údržba informačného systému MZ SR | 60 000 | 10 000 | 10 000 | 10 000
- využitie úspory nákladov verejného zdravotného poistenia na úhradu inej zdravotnej starostlivosti | cca 1,06 mil. | cca 100 mil. | cca 50 mil. | cca 20 mil.
Celková zamestnanosť | 0 | 0 | 0 | 0
- z toho vplyv na ŠR | 0 | 0 | 0 | 0
Financovanie zabezpečené v rozpočte | 60 000 | 10 000 | 10 000 | 10 000
zabezpečené v rámci rozpočtu MZ SR | 60 000 | 10 000 | 10 000 | 10 000

2.2. Financovanie návrhu
Tabuľka č. 2
Financovanie | Vplyv na rozpočet verejnej správy (v eurách)
| 2011 | 2012 | 2013 | 2014
Celkový vplyv na rozpočet verejnej správy ( - príjmy, + výdavky) | -60 000 | -240 000 | -240 000 | -240 000
z toho vplyv na ŠR (úprava sadzieb správnych poplatkov) | -120 000 | -250 000 | -250 000 | -250 000

financovanie zabezpečené v rozpočte
  MZ SR

60 000

10 000

10 000

10 000

ostatné zdroje financovania | 0 | 0 | 0 | 0
Rozpočtovo nekrytý vplyv / úspora | 0 | 0 | 0 | 0

Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy:
 
Zvýšené výdavky Ministerstva zdravotníctva SR súvisiace s predloženým návrhom budú zabezpečené v rámci schválených limitov rozpočtu Ministerstva zdravotníctva SR na jednotlivé rozpočtové roky.

2.3. Popis a charakteristika návrhu
 
2.3.1. Popis návrhu:
 
Návrh zákona má za ciele bližšie upraviť podmienky úradného určenia cien liekov, zdravotníckych pomôcok a dietetických potravín a rozsahu ich úhrad na základe verejného zdravotného poistenia; klásť zvýšený dôraz na otázku nákladovej efektívnosti liečby uhrádzanej na základe verejného zdravotného poistenia; zaviesť do procesu kategorizácie liekov inovatívne postupy smerujúce k zabezpečeniu účelného vynakladania prostriedkov verejného zdravotného poistenia a súčasne k zabezpečeniu finančnej stability tohto systému; umožniť rýchlejší vstup nových liekov na trh; podporiť efekt úspory zdrojov verejného zdravotného poistenia spojený so vstupom generických liekov na trh; zvýšiť transparentnosť procesov kategorizácie a úradného určenia cien a súčasne podporiť elektronizáciu týchto procesov.
 
Návrh bude implementovaný Ministerstvom zdravotníctva SR.
 
.......................................................................................................................................................
 
2.3.2. Charakteristika návrhu podľa bodu  2.3.2. Metodiky :
 
       zmena sadzby
       zmena v nároku
       nová služba alebo nariadenie (alebo ich zrušenie)
  x   kombinovaný návrh
       iné 

2.3.3. Predpoklady vývoja objemu aktivít:
 
Jasne popíšte, v prípade potreby použite nižšie uvedenú tabuľku. Uveďte aj odhady základov daní a/alebo poplatkov, ak sa ich táto zmena týka.
Tabuľka č. 3 
Objem aktivít | Odhadované objemy
| 2011 | 2012 | 2013 | 2014

Zvýšený objem žiadostí o úradné určenie ceny lieku, zdravotníckej pomôcky alebo dietetickej potraviny

300
žiadostí

600 žiadostí

200 žiadostí

200 žiadostí

	V období po nadobudnutí účinnosti návrhu zákona možno prechodne očakávať zvýšenú administratívnu záťaž spojenú so spracovaním žiadostí o úradné určenie cien liekov, nakoľko návrh zákona predpokladá, že úradne určená cena bude jednou zo základných podmienok pre prípadnú úhradu na základe verejného zdravotného poistenia pri poskytnutí v rámci ústavnej zdravotnej starostlivosti. Zvýšenie administratívnej záťaže možno predpokladať aj v súvislosti so zavedením kategorizácie špeciálnych zdravotníckych materiálov. Možno predpokladať, že zvýšený objem aktivít bude kompenzovaný zavedením elektronizácie príslušných procesov.
 
2.3.4. Výpočty vplyvov na verejné financie
 
Návrh zákona nezakladá zvýšené nároky na rozpočty samosprávnych krajov a rozpočty obcí. 

Návrh zákona zaťaží rozpočet Ministerstva zdravotníctva Slovenskej republiky, nakoľko v rámci praktickej realizácie správneho konania podľa kritérií určených týmto návrhom sa predpokladá vytvorenie nového informačného systému umožňujúceho zber, spracovanie a zverejňovanie prijatých žiadostí a podnetov a následné zverejňovanie rozhodnutí vydaných ministerstvom. Vstupné náklady na vytvorenie informačného systému spĺňajúceho požadované funkčné a bezpečnostné vlastnosti možno predpokladať vo výške okolo 60 000 eur. V ďalších rokoch je možné predpokladať náklady spojené so štandardnou údržbou informačného systému a zakupovaním elektronických podpisov určených pre podpisovanie elektronických rozhodnutí vydávaných ministerstvom. 

Návrh zákona mení aktuálne stanovené výšky správnych poplatkov súvisiacich so žiadosťami o zaradenie lieku, zdravotníckej pomôcky alebo dietetickej potraviny do kategorizačných zoznamov a súčasne zavádza nové správne poplatky pre vybrané typy žiadostí vo veciach kategorizácie a úradného určenia cien. Vzhľadom na zvýšenie aktuálne platných sadzieb správnych poplatkov a súčasné zavedenie nových správnych poplatkov možno, s prihliadnutím na odhadované počty prijatých a spracovaných žiadostí, predpokladať pozitívny efekt na štátny rozpočet minimálne vo výške 250 000 eur ročne (konzervatívny odhad). Z uvedeného je zrejmé, že napriek predpokladaným nákladom na zavedenie a následnú údržbu informačného systému, návrh zákona má v konečnom dôsledku pozitívny vplyv na rozpočet verejnej správy. 

Návrh zákona zavádza inštitút udeľovania pokuty pre držiteľa rozhodnutia o registrácii lieku v prípade, ak tento nezabezpečí reálnu dostupnosť kategorizovaného lieku na trhu. Výška pokuty je určená na 10 000 až 30 000 eur. Pokuty uložené ministerstvom sú príjmom štátneho rozpočtu. Možno však predpokladať, že už samotná hrozba uvedenej sankcie bude mať dostatočný preventívny účinok a k reálnemu neplneniu povinnosti držiteľa rozhodnutia o registrácii lieku nebude dochádzať. Z uvedených príčin neuvažujeme o pozitívnom vplyve príjmov z pokút na štátny rozpočet.

Návrh zákona má pozitívny vplyv na verejné zdroje, s ktorými hospodária zdravotné poisťovne, ktoré možno kvantifikovať zhruba nasledovne:
-	cca 75 mil. eur ročne – prísnejšia regulácia cien liekov
-	cca 3 mil. eur ročne – prísnejšia regulácia cien zdravotníckych pomôcok a dietetických potravín
-	cca 5 mil. eur ročne – úprava podmienok pre vstup generických liekov
-	cca 7 – 10 mil. eur ročne zavedenie kategorizácie špeciálnych zdravotníckych materiálov
-	cca 10 mil. eur ročne – inovatívne prvky v kategorizácii liekov (podmienená kategorizácia, dočasná kategorizácia, vyšší dôraz na nákladovú efektívnosť, farmako-ekonomické hodnotenie)

Do konca roku 2011 možno predpokladať relatívne nižší vplyv navrhovaných opatrení na zníženie výdavkov verejného zdravotného poistenia, ktorý by mal byť založený najmä na úprave podmienok pre vstup generických liekov do systému úhrad. Pozitívny efekt zavedenia inovatívnych prvkov do kategorizácie liekov a zavedenia novej kategorizácie špeciálnych zdravotníckych pomôcok možno očakávať počnúc rokom 2012.

Zníženie výdavkov verejného zdravotného poistenia na základe úpravy podmienok pre vstup generických liekov do systému úhrad bude vyplývať najmä zo sprísnenia podmienky pre zníženie ceny prvého generického lieku (úprava podmienky na -30 % oproti aktuálnej podmienke -20%) a čiastočne z umožnenia rýchlejšieho vstupu týchto liekov do systému úhrad, čo by malo podporiť prirodzenú hospodársku súťaž zúčastnených subjektov. 

Vplyv prísnejšej cenovej regulácie sa pravdepodobne najvýraznejšie prejaví v prvom roku po zavedení tohto opatrenia. V nasledujúcich rokoch možno predpokladať postupne klesajúci efekt ako dôsledok postupného dorovnávania sa cien produktov s cenovou hladinou v cieľových referenčných krajinách. Takýto trend bol pozorovaný už v minulosti - na doposiaľ realizovaných cykloch tzv. referencovania cien liekov.

Vzhľadom na skutočnosť, že navrhované opatrenia a mechanizmy majú viesť k zníženiu výdavkov prostriedkov verejného zdravotného poistenia, t.j. prostriedkov, s ktorými hospodária zdravotné poisťovne, nie je možné jednoznačne určiť, či predpokladané zníženie výdavkov predstavuje príspevok k fiškálnemu konsolidačnému úsiliu, alebo či bude využité na financovanie iných výdavkov. Je však vysoko pravdepodobné, že zdravotné poisťovne úsporu na strane výdavkov za lieky, zdravotnícke pomôcky a dietetické potraviny čiastočne alebo v plnom rozsahu využijú na úhradu inej zdravotnej starostlivosti, prípadne na úhradu nákladných inovatívnych liekov.

Výdavky súvisiace s plnením úloh podľa tohto návrhu zákona budú zabezpečené v rámci schválených limitov rozpočtu verejnej správy na jednotlivé rozpočtové roky bez dodatočných požiadaviek na rozpočet.

 

Tabuľka č. 4 
Príjmy (v eurách) | Vplyv na rozpočet verejnej správy | poznámka
| 2011 | 2012 | 2013 | 2014 |
Daňové príjmy (100)^1 | | | | |
Nedaňové príjmy (200)^1 | 120 000 | 250 000 | 250 000 | 250 000 | Navýšenie príjmov štátneho rozpočtu na základe zvýšenia aktuálnych a zavedenia nových správnych poplatkov.
Granty a transfery (300)^1 | | | | |
Príjmy z transakcií s finančnými aktívami a finančnými pasívami (400) | | | | |
Prijaté úvery, pôžičky a návratné finančné výpomoci (500) | | | | |
Dopad na príjmy verejnej správy celkom | | | | |
1 –  príjmy rozpísať až do položiek platnej ekonomickej klasifikácie    

                                                                                                                                                                                                                                           Tabuľka č. 5 
Výdavky (v eurách) | Vplyv na rozpočet verejnej správy | poznámka
| 2011 | 2012 | 2013 | 2014 |
Bežné výdavky (600) | | | | |
Mzdy, platy, služobné príjmy a ostatné osobné vyrovnania (610) | | | | |
Poistné a príspevok do poisťovní (620) | | | | |
Tovary a služby (630)^2 | 60 000 | 10 000 | 10 000 | 10 000 | Vytvorenie a servis informačného systému MZ SR
Bežné transfery (640)^2 | | | | |
Splácanie úrokov a ostatné platby súvisiace s úvermi, pôžičkami a NFV (650)^2 | | | | |
Kapitálové výdavky (700) | | | | |
Obstarávanie kapitálových aktív (710)^2 | | | | |
Kapitálové transfery (720)^2 | | | | |
Výdavky z transakcií s finančnými aktívami a finančnými pasívami (800) | | | | |
Dopad na výdavky verejnej správy celkom | | | | |
z toho výdavky na ŠR | | | | |
Bežné výdavky (600) | | | | |
Mzdy, platy, služobné príjmy a ostatné osobné vyrovnania (610) | | | | |
Kapitálové výdavky (700) | | | | |
Výdavky z transakcií s finančnými aktívami a finančnými pasívami (800) | | | | |
2 –  výdavky rozpísať až do položiek platnej ekonomickej klasifikácie

                                                                                                                                                                                                                                        Tabuľka č. 6 
Zamestnanosť | Vplyv na rozpočet verejnej správy | poznámka
| 2011 | 2012 | 2013 | 2014 |
Počet zamestnancov celkom* | | | | |
z toho vplyv na ŠR | | | | |
Priemerný mzdový výdavok (v eurách)* | | | | |
z toho vplyv na ŠR | | | | |
Osobné výdavky celkom (v eurách) | | | | |
Mzdy, platy, služobné príjmy a ostatné osobné vyrovnania (610)* | | | | |
z toho vplyv na ŠR | | | | |
Poistné a príspevok do poisťovní (620)* | | | | |
z toho vplyv na ŠR | | | | |

Sociálne vplyvy -  vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť  a na zamestnanosť

Sociálne vplyvy predkladaného materiálu -  vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a vplyvy na zamestnanosť

4.1. Identifikujte vplyv na hospodárenie   domácností a špecifikujte ovplyvnené skupiny domácností, ktoré budú pozitívne/negatívne ovplyvnené.

Na základe návrhu zákona je možné očakávať pozitívny vplyv na hospodárenie domácností v dôsledku zavedenia prísnejšej regulácie cien liekov a rýchlejšieho vstupu generických liekov na trh, a teda v konečnom dôsledku zníženia spoluúčasti na liekoch.

Návrh zákona predpokladá vydanie všeobecne záväzného právneho predpisu, ktorým sa určí zoznam liečiv používaných pre podpornú a doplnkovú liečbu. Lieky s obsahom uvedených liečiv nebudú uhrádzané na základe verejného zdravotného poistenia pri poskytovaní v rámci ambulantnej alebo lekárenskej starostlivosti. Uvedené opatrenie môže mať mierne negatívny vplyv na hospodárenie domácností v dôsledku možného zvýšenia výdavkov na určité skupiny liekov. Na druhej strane, takto získaná úspora prostriedkov verejného zdravotného poistenia bude môcť byť alokovaná na úhradu liekov určených na terapiu závažných ochorení, čo bude mať v konečnom dôsledku pozitívny vplyv na hospodárenie domácností.

Kvantifikujte: | Nie je možné exaktne kvantifikovať.
- Rast alebo pokles príjmov/výdavkov            na priemerného obyvateľa |

- Rast alebo pokles príjmov/výdavkov                  za jednotlivé ovplyvnené  skupiny domácností
- Celkový počet obyvateľstva/domácností ovplyvnených predkladaným materiálom

4.2. Zhodnoťte kvalitatívne (prípadne kvantitatívne) vplyvy na prístup k zdrojom, právam, tovarom a službám u jednotlivých ovplyvnených skupín obyvateľstva. | Pozitívny vplyv na obyvateľstvo možno očakávať zavedením opatrení smerujúcich k zabezpečeniu reálnej dostupnosti kategorizovaných liekov v lekárňach.

4.3.  Zhodnoťte vplyv na rovnosť príležitostí:

Zhodnoťte vplyv na rodovú rovnosť.

Nie sú.

4.4. Zhodnoťte vplyvy na zamestnanosť.

Aké sú  vplyvy na zamestnanosť ?
Ktoré skupiny zamestnancov budú ohrozené schválením predkladaného materiálu ?
Hrozí v prípade schválenia predkladaného materiálu hromadné prepúšťanie ?

Nie sú.

Vplyvy na podnikateľské prostredie

Vplyvy na podnikateľské prostredie

3.1. Ktoré podnikateľské subjekty budú predkladaným návrhom ovplyvnené a aký je ich počet?

a)		Zdravotné poisťovne (3 subjekty)
	
b)		Držitelia rozhodnutí o registrácii lieku
	Výrobcovia zdravotníckych pomôcok
	Výrobcovia dietetických potravín
	a ich splnomocnení zástupcovia
	(neznámy presný počet subjektov)

c)		Lekárne (cca 2000 subjektov)

3.2. Aký je predpokladaný charakter a rozsah nákladov a prínosov?

Prínosy:
-	Zjednodušenie spôsobu podávania žiadostí a podnetov (zníženie administratívy) 
-	Zjednodušenie prístupu k informáciám
-	Zvýšená transparentnosť a predvídateľnosť procesov kategorizácie a cenotvorby
-	Zníženie kategorizačných strát (lekárne)
-	Zníženie výdavkov z pohľadu zdravotných poisťovní (úspora výdavkov cca 100 mil. eur v prvom roku, následne postupný pokles).

Náklady:
-	Priame finančné výdavky na správne poplatky (cca 250 000 eur ročne)
-	Administratíva spojená s dokladaním analýz nákladovej efektívnosti, prípadne priame finančné náklady spojené s obstaraním takýchto analýz.

3.3. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu?

Predpokladá sa výrazné zníženie administratívnej záťaže podnikania v nadväznosti na zavedenie systému elektronickej komunikácie – realizácia podaní a doručovania elektronicky, celkové zjednodušenie komunikácie so správnym orgánom.

Určité zvýšenie administratívnej záťaže môže predstavovať požiadavka na častejšie dokladovanie analýz nákladovej efektívnosti liečby. Vzhľadom na charakter analýz a ich účel možno predpokladať, že toto zvýšenie administratívnej záťaže sa dotkne vo väčšej miere iba subjektov podnikajúcich v oblasti originálnych liekov, dopady na subjekty podnikajúce s generickými liekmi možno odhadovať na minimálne.

3.4. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?)

Sprísnením cenovej regulácie liekov, zdravotníckych pomôcok a dietetických potravín sa upravia podmienky pre vstup na trh verejného zdravotného poistenia, resp. pre správanie sa na trhu verejného zdravotného poistenia.

Za pozitívne dôsledky návrhu možno považovať najmä zvýšenú transparentnosť a predvídateľnosť procesov kategorizácie a cenotvorby. Z pohľadu zdravotných poisťovní sa umožní presun získaných (ušetrených) finančných prostriedkov na nákup inej zdravotnej starostlivosti.

3.5. Aké sú predpokladané spoločensko – ekonomické dôsledky pripravovaných regulácií?

Získaná úspora prostriedkov verejného zdravotného poistenia môže predstavovať príspevok k fiškálnemu konsolidačnému úsiliu, resp. môže byť alokovaná na úhradu liekov alebo iných medicínskych intervencií určených na terapiu závažných ochorení.

Znížením podielu výdavkov na lieky voči celkovým výdavkom na zdravotnú starostlivosť možno prispieť k cieľu zabezpečenia finančnej stability a dlhodobej udržateľnosti systému verejného zdravotného poistenia.

Vplyvy na informatizáciu spoločnosti

Budovanie základných pilierov informatizácie |
Obsah |

6.1. Rozširujú alebo inovujú  sa existujúce alebo vytvárajú sa či zavádzajú  sa nové elektronické služby?
(Popíšte ich funkciu a úroveň poskytovania.)

Pre proces podávania žiadostí a podnetov vo veciach kategorizácie a cenotvorby liekov, zdravotníckych pomôcok a dietetických potravín sa zavádza  úroveň III.

Pre sprístupňovanie súvisiacich informácií verejnosti zavádza úroveň I.

6.2. Vytvárajú sa podmienky pre sémantickú interoperabilitu?
(Popíšte spôsob jej zabezpečenia.)

nie

Ľudia |

6.3. Zabezpečuje sa vzdelávanie v oblasti počítačovej gramotnosti a rozširovanie vedomostí o IKT?
(Uveďte spôsob, napr. projekty, školenia.)

nie

6.4. Zabezpečuje sa rozvoj elektronického vzdelávania?
(Uveďte typ a spôsob zabezpečenia vzdelávacích aktivít.)

nie

6.5. Zabezpečuje sa podporná a propagačná aktivita zameraná na zvyšovanie povedomia o informatizácii a IKT?
(Uveďte typ a spôsob zabezpečenia propagačných aktivít.)

nie

6.6. Zabezpečuje/zohľadňuje/zlepšuje sa prístup znevýhodnených osôb k službám informačnej spoločnosti?
(Uveďte spôsob sprístupnenia digitálneho prostredia.)

nie

Infraštruktúra |

6.7. Rozširuje, inovuje, vytvára alebo zavádza sa nový informačný systém?
(Uveďte jeho funkciu.)

Informačný systém určený na podávanie žiadostí a podnetov vo veciach kategorizácie a cenotvorby, na zverejňovanie a sprístupňovanie rozhodnutí ministerstva účastníkom konania, odbornej aj laickej verejnosti.

6.8. Rozširuje sa prístupnosť k internetu?
(Uveďte spôsob rozširovania prístupnosti.)

nie

6.9. Rozširuje sa prístupnosť k elektronickým službám?
(Uveďte spôsob rozširovania prístupnosti.)

nie

6.10. Zabezpečuje sa technická interoperabilita?
(Uveďte spôsob jej zabezpečenia.)

nie

6.11. Zvyšuje sa bezpečnosť IT?
(Uveďte spôsob zvýšenia bezpečnosti a ochrany IT.)

nie

6.12. Rozširuje sa technická infraštruktúra?
(Uveďte stručný popis zavádzanej infraštruktúry.)

nie

Riadenie procesu informatizácie |

6.13. Predpokladajú sa zmeny v riadení procesu informatizácie?
(Uveďte popis zmien.)

nie

Financovanie procesu informatizácie |

6.14. Vyžaduje si proces informatizácie  finančné investície?
(Popíšte príslušnú úroveň financovania.)

Rezortná úroveň – financovanie projektov realizovaných v rámci jednotlivých rezortov a v rámci jednotlivých rozpočtových kapitol

Legislatívne prostredie procesu informatizácie |

6.15. Predpokladá nelegislatívny materiál potrebu úpravy legislatívneho prostredia  procesu informatizácie?
(Stručne popíšte navrhované legislatívne zmeny.)

nie